John James Kinley

John James Kinley (født 15. oktober 1881 i Lunenburg i Nova Scotia, død 23. august 1971) var en kanadisk forretningsmann og politiker for Canadas liberale parti. 

Kinley var apoteker. Han åpnet sitt eget apotek i Lunenburg i en alder av nitten år og ekspanderte i 1912 til Halifax.History of Nova Scotia, bd. 3, Halifax: A. W Bowen & Co, 1916, s. 655. Senere engasjerte han seg også i andre typer næringsvirksomhet og etablerte verftet Lunenburg Foundry Company.

Kinley var aktiv i lokalpolitikken i Lunenburg, der han var medlem av bystyret fra 1907 til 1910 og deretter ordfører fra 1911 til 1913. Han gikk så inn i provinspolitikken, og satt i provinsforsamlingen i Nova Scotia fra 1916 til 1925 og fra 1928 til 1930. Fra 1923 til 1925 var han minister uten portefølje i provinsregjeringen. Han engasjerte seg senere i rikspolitikken i Canada og var fra 1935 medlem av Underhuset. I 1945 ble han senator, en post han hadde til 1971.«KINLEY, The Hon. John James, V.D.» , Library of Parliament.

Under andre verdenskrig forhandlet Kinley med Canadas regjering om plassering av den norske marineleiren Camp Norway i  Lunenburg.Kjelsrud, Jostein A.: «Etsteds» på den kanadiske østkyst: 1940–1943. Lunenburg, Nova Scotia, Dartmouth, Nova Scotia: Camp Norway Foundation, 1998, s. 11 og 79. Kinley ble tildelt Haakon VIIs Frihetskors.«Frihetskors og Frihetsmedalje», VG, 29. mai 1948, s. 2.

Sønnen, som også het John James Kinley, var viseguvernør i Nova Scotia fra 1994 til 2000.

 Referanser 

 Eksterne lenker 


Kategori:Canadiske politikere
Kategori:Personer fra Nova Scotia